钦定古今图书集成/历象汇编/岁功典/第040卷 > 洛桥寒食日作十韵 前人
## 钦定古今图书集成/历象汇编/岁功典/第040卷 > 洛桥寒食日作十韵 前人

上苑风烟好，中桥道路平。蹴球尘不起，泼火雨新晴。
宿醉头仍重，晨游眼乍明。老慵虽省事，春诱尚多情。
遇客踟蹰立，寻花取次行。连钱嚼金勒，凿落写银罂。
府酝伤教送，官娃岂要迎。舞腰那及柳，歌舌不如莺。
乡国真堪恋，光阴可合轻。三年遇寒食，尽在洛阳城。